ทีดีอาร์ไอ ฟังธงเศรษฐกิจปีหน้าขาลง
ทีดีอาร์ไอ ฟังธงเศรษฐกิจปีหน้าขาลง ส่งออกแผ่วแน่รัฐบริหารประเทศแบบระวัง
26 พ.ย. 2553

ทีดีอาร์ไอ ฟังธงเศรษฐกิจปีหน้าขาลง ส่งออกแผ่วแน่รัฐบริหารประเทศแบบระวัง
 



นายฉลองภพ สุงสังกร์กาญจน์ 
นายฉลองภพ สุงสังกร์กาญจน์ นักวิชาการเกียรติคุณ สถาบันวิจัยเพื่อการพัฒนาประเทศไทย (ทีดีอาร์ไอ) เปิดเผยว่า แนวโน้มเศรษฐกิจในปี 2554 จะเป็นช่วงขาลง เพราะปีนี้อัตราการขยายตัวของเศรษฐกิจหรือจีดีพี ขยายตัวสูง แต่เริ่มเห็นสัญญาณว่า ผลิตภัณฑ์ที่แท้จริง (Real GDP) เริ่มปรับตัวลดลงติดต่อกัน2 ไตรมาส เนื่องจากการลงทุน และการใช้จ่ายของภาครัฐลดลง 
ขณะที่การส่งออกได้รับผลกระทบจาก จีน อินเดียและออสเตรเลีย  ที่ปรับขึ้นดอกเบี้ยเพื่อลดความร้อนแรงของเศรษฐกิจ  รวมทั้งยังเชื่อว่าแนวโน้มเศรษฐกิจสหรัฐและกลุ่มประเทศในยุโรปยังไม่ฟื้นตัว  " ปีหน้าจะเห็นชัดว่าตัวเลขขาลง หลายคนมองว่าเป็น ดับเบิ้ลดีฟ ซึ่งส่วนตัวมองว่าแค่ ดีฟ เท่านั้น เพราะแค่ ดีฟ อย่างเดียวก็เป็นปัญหาแล้ว ภาครัฐต้องระวังในการบริหารนโยบายและติดตามสถานการณ์ให้ดี แม้การทำงบขาดดุลจะช่วยได้ แต่ต้องเร่งเบิกจ่ายให้เร็ว เพราะการส่งอกปีหน้าจะแผ่ว  " นายฉลองภพกล่าว 
นายฉลองภพ กล่าวอีกว่า ภาครัฐควรเน้นเรื่องการวางนโยบายระระปานกลาง เพราะตอนนี้เริ่มเข้าสู่กระบวนการเปลี่ยนทิศทางการเดินของประเทศ ขณะที่การกระตุ้นเศรษฐกิจโดยการลงทุนขนาดใหญ่ยังมีอุปสรรคเรื่องขั้นตอนและกระบวนการที่ยุ่งยาก เพราะยังขาดระบบการตรวจสอบโครงการที่โปร่งใส